Uredba Sveta (EGS) št. 892/88

z dne 29. marca 1988

o spremembi Uredbe (EGS) št. 2261/84 o splošnih pravilih dodeljevanja pomoči za proizvodnjo oljčnega olja in pomoči organizacijam proizvajalcev oljčnega olja

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in mast [1], kakor je bila nazadnje spremenjena z Uredbo (EGS) št. 3994/87 [2], in zlasti člena 5(4) Uredbe,

ker proizvodna pomoč ni več omejena na območja, zasajena z oljkami pred določenim datumom; ker je treba razveljaviti Uredbo Sveta (EGS) št. 1590/83 z dne 14. junija 1983 o določitvi površin, zasajenih z oljkami, ki so upravičene do pomoči za proizvodnjo oljčnega olja [3];

ker je treba postaviti merila za pridelovalce oljk, katerih povprečna proizvodnja presega določeno količino;

ker organizacijam proizvajalcev ni treba več opravljati nekaterih nalog pri kontroli izjave o pridelovanju, ker bodo to opravljali posebni uradi; ker je treba preveriti pravila za uporabo zneska proizvodne pomoči, ki ga zadržijo organizacije proizvajalcev;

ker je Uredba (EGS) št. 1915/87 [4] med drugim spremenila sistem pomoči za proizvodnjo oljčnega olja tako, da je določila maksimalno količino oljčnega olja, za katero se izplača proizvodna pomoč; ker te določbe predvidevajo, da se enota zneska izplačane pomoči zniža s koeficientom, če dejansko proizvedene količine presegajo maksimalno določene količine; ker se, če je proizvedena količina manjša od maksimalne, razlika v količini doda maksimalni količini, določeni za naslednje tržno leto; ker se znižanje pomoči ne uporablja za male proizvajalce; ker je treba sprejeti pravila za določitev končnega zneska odobrene pomoči, za predčasno plačilo pomoči in ugotovitev ocenjene proizvodnje in dejansko proizvedenih količin; ker se pomoč odobrava po različnih merilih glede na to ali so pridelovalci oljk člani organizacij proizvajalcev in ali njihova proizvodnja presega določene količine; ker je treba sprejeti pravila za določitev količine; ker je treba Uredbo (EGS) št. 2261/84 [5], kakor je bila nazadnje spremenjena z Uredbo (EGS) št. 3763/86 [6] spremeniti;

ker izkušnje pri delovanju sistema proizvodne pomoči še ne zadostujejo za predlog spremembe sistema, zlasti ker se ta sistem sedaj uporablja za dve novi državi članici; ker je zato treba podaljšati rok za predložitev poročila o delovanju programa proizvodne pomoči,

SPREJEL NASLEDNJO UREDBO:

Člen 1

Uredba (EGS) št. 2261/84 se spremeni:

1. člen 2(1) se nadomesti z naslednjim:

"1. Proizvodna pomoč se odobri za oljčno olje iz točke 1 in 4 Priloge k Uredbi št. 136/66/EGS."

2. v členu 2(4) se številka "100" nadomesti s številko "200".

3. v členu 2 se (5) in (6) nadomestita z naslednjim odstavkom:

"5. Države članice proizvajalke določijo, kateri pridelovalci oljk proizvedejo najmanj 200 kg olja v smislu člena 5(2) Uredbe št. 136/66/EGS na osnovi povprečne količine proizvedenega olja, za katero je bila priznana pomoč v dveh predhodnih tržnih letih.

Če podatkov ni oziroma niso na razpolago, ali ko je pridelovalec oljk dopolnil izjavo o pridelovanju zaradi spremenjenih možnosti pridelave, se upravičenost do pomoči določi z množenjem števila rodnih oljk in povprečnim izkoristkom oljk in olja iz člena 18 za dve predhodni tržni leti."

4. druga alinea člena 3(1) se nadomesti z naslednjim:

"— izvod prijave, predložena za sestavo registra pridelave oljk."

5. druga alinea člena 6(1) se črta.

6. tretja alinea člena 8(2) se črta.

7. prva alinea člena 10 se nadomesti z naslednjim:

"— usklajujejo dejavnosti organizacij, ki jih sestavljajo, in zagotavljajo, da so te dejavnosti v skladu s to uredbo ter zlasti neposredno in skladno z deležem, ki ga je treba še določiti, preverjajo način izvajanja kontrolnih pregledov, določenih v členu 8,"

8. druga alinea člena 11(1)(b) se nadomesti z naslednjim:

"— ustrezno količini oljčnega olja, za katero odobri pomoč vsaka organizacija,"

9. člen 12(2) se nadomesti z naslednjim:

"2. Predujem iz odstavka 1 za posameznega pridelovalca ne sme presegati zneska, dobljenega z množenjem enote zneska pomoči, določene na podlagi člena 17a(1),

- z zmnožkom pridelka oljk in olja, določenega v skladu s členom 18 in števila rodnih oljk, navedenih v izjavi o pridelovanju, ali

- s količino, navedeno v izjavi, če je količina manjša od količine iz prve alinee."

10. v poglavje

"Končne določbe"

se vstavi člen:

"Člen 17a

1. Pred 1. marcem tekočega tržnega leta je treba po postopku iz člena 38 Uredbe št. 136/66/EGS določiti:

(a) oceno proizvodnje;

(b) enoto zneska proizvodne pomoči, ki se lahko izplača vnaprej. Ta znesek mora biti odmerjen tako, da glede na proizvodne pogoje v vsakem tržnem letu ni nevarnosti neupravičenega plačila pridelovalcem oljk.

2. Najpozneje v šestih mesecih po koncu tržnega leta je treba za to leto določiti, po postopku iz odstavka 1:

(a) dejansko proizvedeno količino, ki je upravičena do pomoči;

(b) enoto zneska proizvodne pomoči iz petega pododstavka člena 5(1)(b) Uredbe št. 136/66/EGS, ki se izplača proizvajalcem, katerih povprečna proizvodnja znaša najmanj 200 kg v tržnem letu;

(c) količino, ki se prenese v naslednje tržno leto, če je proizvedena količina iz (a) manjša od določene maksimalne količine.

3. Najpozneje do 31. januarja sporočijo države članice Komisiji oceno proizvodnje oljčnega olja za tekoče tržno leto. Komisija lahko uporabi tudi druge vire informacij in po potrebi opravi študije ali raziskave o proizvodnji oljčnega olja."

11. v drugem odstavku člena 19 se "(a)" črta.

12. člen 21 se nadomesti z naslednjim:

"Člen 21

Pred 1. januarjem 1990 Komisija pošlje Svetu poročilo o delovanju sistema pomoči za proizvodnjo oljčnega olja, po potrebi skupaj s predlogom za spremembo sistema."

Člen 2

Uredba (EGS) št. 1590/83 se razveljavi.

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. marca 1988

Za Svet

Predsednik

I. Kiechle

[1] UL 172, 30.9.1966, str. 3025/66.

[2] UL L 377, 31.12.1987, str. 31.

[3] UL L 163, 22.6.1983, str. 39.

[4] UL L 183, 3.7.1987, str. 7.

[5] UL L 208, 3.8.1984, str. 3.

[6] UL L 349, 1.12.1986, str. 10.

--------------------------------------------------